*****

ΚΑΝΟΝΙΣΜΟΣ (ΕΟΚ) αριθ. 2020/88 ΤΗΣ ΕΠΙΤΡΟΠΗΣ

της 7ης Ιουλίου 1988

που επιτρέπει στους δικαιούχους της κοινοτικής επισιτιστικής βοήθειας να αγοράζουν το αποκορυφωμένο γάλα σε σκόνη από τους οργανισμούς παρεμβάσεως και παρεκκλίνει από τον κανονισμό (ΕΟΚ) αριθ. 2213/76

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1109/88 (2), και ιδίως το άρθρο 7 παράγραφος 5,

Εκτιμώντας:

ότι, λαμβάνοντας υπόψη την κατάσταση της αγοράς του αποκορυφωμένου γάλακτος σε σκόνη, διαπιστώνεται ότι οι τιμές βρίσκονται σε επίπεδο που είναι δύσκολο να ανταποκριθούμε στις ανάγκες της χορηγήσεως επισιτιστικής βοήθειας· ότι δίνοντας τη δυνατότητα στους δικαιούχους των χορηγήσεων αυτών να αγοράσουν αποκορυφωμένο γάλα σε σκόνη παρεμβάσεως στις τιμές που καθορίστηκαν από τον κανονισμό (ΕΟΚ) αριθ. 2213/76 της Επιτροπής της 10ης Σεπτεμβρίου 1976, σχετικά με την πώληση αποκορυφωμένου γάλακτος σε σκόνη από το δημόσιο απόθεμα (3), όπως τροποποιήθηκε τελευταία από τον κανονισμό (ΕΟΚ) αριθ. 1384/88 (4) θα ακολουθήσει μια μικρή τάση επί των τιμών που συνοδεύεται από προσφορές που θα υποβάλονται στα πλαίσια της κοινοτικής επισιτιστικής βοήθειας· ότι θα πρέπει να υπάρξει παρέκκλιση κατά την έννοια του άρθρου 1 του κανονισμού (ΕΟΚ) αριθ. 2213/76· ότι η Επιτροπή είναι πάντα σε θέση να μην αποδεχθεί τις προσφορές των οποίων τα ποσά θα είναι πολύ υψηλά λαμβάνοντας υπόψη την εν λόγω παρέκκλιση· ότι θα πρέπει να προσδιορισθεί ότι οι δικαιούχοι της χορηγήσεως της εν λόγω επισιτιστικής βοήθειας καθορίζονται βάσει του κανονισμού (ΕΟΚ) αριθ. 2200/87 της Επιτροπής (5)·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατά παρέκκλιση από το άρθρο 1 του κανονισμού (ΕΟΚ) αριθ. 2213/76, κάθε δικαιούχος χορηγήσεως κοινοτικής επισιτιστικής βοήθειας μπορεί να αγοράσει από τους οργανισμούς παρεμβάσεως των κρατών μελών αποκορυφωμένο γάλα σε σκόνη που κατέχεται από αυτούς και το οποίο έχει εισέλθει στο απόθεμα πριν από την 1η Σεπτεμβρίου 1987.

Η πώληση εξαρτάται από την προσκόμιση της αποδείξεως κατά την έννοια του άρθρου 3 του κανονισμού (ΕΟΚ) αριθ. 2330/87 της Επιτροπής (1)· ότι ο ενδιαφερόμενος είναι δικαιούχος μιας ίδιας ποσότητας αποκορυφωμένου γάλακτος σε σκόνη.

Άρθρο 2

Εφαρμόζονται οι διατάξεις των άρθρων 2, 3 και 4 του κανονισμού (ΕΟΚ) αριθ. 2213/76.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται στις χορηγήσεις που δίδονται μετά την ημερομηνία αυτή.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Ιουλίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 110 της 29. 4. 1988, σ. 27.

(3) ΕΕ αριθ. L 249 της 11. 9. 1976, σ. 6.

(4) ΕΕ αριθ. L 128 της 21. 6. 1988, σ. 18.

(5) ΕΕ αριθ. L 204 της 25. 7. 1987, σ. 1.

(6) ΕΕ αριθ. L 210 της 1. 8. 1987, σ. 56.